《清夜思》
明代·周是修

迢迢清秋夕，悠悠千里思。美人一为别，邂逅窅难期。

月满寒露一，惊乌号南枝。空庭耿无寐，轻飙入罗帏。

感兹益惆怅，人生能几时。离多而会少，胡然心不悲。

安得临风翼，歘忽相追随。

作者简介：（1354—1402）明江西泰和人，名德，以字行。少孤力学，洪武末举明经，为霍丘县学训导，建文间为衡王府纪善，留京师，预翰林纂修。好荐士，屡陈国家大计。燕兵入京城，自经于应天府学尊经阁。尝辑古今忠节事为《观感录》。